pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธนาคารกรุงไทยให้ทุนเรียนต่อปริญญาโทต่างประเทศ 10 ทุน
วันพฤหัสบดีที่ 30 มีนาคม 2560
ธนาคารกรุงไทยให้ทุนเรียนต่อปริญญาโทต่างประเทศ 10 ทุน
ธนาคารกรุงไทยเปิดสมัครสอบทุนการศึกษาระดับปริญญาโทต่างประเทศ ประจําปี 2560 จํานวน 10 ทุน ในมหาวิทยาลัยชั้นนําของประเทศสหรัฐอเมริกา สหราชอาณาจักร ฝรั่งเศส สวิตเซอร์แลนด์ ญี่ปุ่น จีน ฮ่องกง และสิงคโปร์ เปิดรับสมัครตั้งแต่วันนี้ถึง 7 เมษายน 2560
นายศุภวัฒน์ วัฒน์ธนปติ ผู้ช่วยกรรมการผู้จัดการใหญ่อาวุโส สายงานทรัพยากรบุคคลและบรรษัทภิบาล ธนาคารกรุงไทย เปิดเผยว่า ธนาคารมีแผนในการสร้างบุคลากร เพื่อเป็นกําลังสําคัญในการขับเคลื่อนธุรกิจภายใต้เศรษฐกิจดิจิทัล โดยเปิดโอกาสให้บุคคลทั่วไปและพนักงานของธนาคารสอบชิงทุนการศึกษาระดับปริญญาโทต่างประเทศ จํานวน 10 ทุน ซึ่งธนาคารได้ให้ทุนการศึกษาระดับปริญญาโทต่างประเทศมาตั้งแต่ปี 2535 โดยปัจจุบันธนาคารได้ให้ทุนการศึกษาไปแล้วกว่า 90 ทุน ธนาคารมีนโยบายในการดูแลนักเรียนทุนตั้งแต่ก่อนไปศึกษาต่อต่างประเทศ จนกลับเข้ามาปฏิบัติงานกับธนาคาร มีการกําหนดเส้นทางความก้าวหน้า รวมทั้งพัฒนาศักยภาพและความเป็นผู้นําให้กับนักเรียนทุนภายหลังสําเร็จการศึกษา เพื่อเตรียมความพร้อมในการเติบโตเป็นผู้บริหารธนาคารในอนาคตต่อไป
“สําหรับในปี 2560 ธนาคารกําหนดให้ทุนการศึกษาระดับปริญญาโทต่างประเทศ จํานวน 10 ทุน สําหรับหลักสูตรด้าน MBA Financial Engineering Laws Data Science MIS IT Mathematics Artificial Intelligenceและ Digital Transformation and Innovation ในมหาวิทยาลัยชั้นนําของประเทศสหรัฐอเมริกา สหราชอาณาจักร ฝรั่งเศส สวิตเซอร์แลนด์ ญี่ปุ่น จีน ฮ่องกง และสิงคโปร์”
ผู้สนใจสามารถดูรายละเอียดเพิ่มเติมและดาวน์โหลดใบสมัครได้ที่ www.ktb.co.th ในหัวข้อ สมัครงานและทุน โดยส่งใบสมัครพร้อมหลักฐานการสมัคร มาที่ Email: ktb.scholarship@ktb.co.th ภายในวันที่ 7 เมษายน 2560 สอบถามข้อมูลเพิ่มเติมที่ ฝ่ายบริหารเส้นทางความก้าวหน้าและสรรหาบุคลากร งานบริหารบุคลากรกลุ่มศักยภาพ โทร. 0-2345-1884-5
ฝ่ายสื่อสารองค์กรและภาพลักษณ์
โทร. 0-2208-4174-7
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รมว.สธ. ชื่นชมไทยระดับแนวหน้าด้านกายอุปกรณ์อาเซียน และเอเชีย
วันพุธที่ 7 พฤศจิกายน 2561
รมว.สธ. ชื่นชมไทยระดับแนวหน้าด้านกายอุปกรณ์อาเซียน และเอเชีย
รัฐมนตรีว่าการกระทรวงสาธารณสุข เผยไทยอยู่ระดับแนวหน้าของอาเซียนและเอเชีย ด้านกายอุปกรณ์ สร้างความเสมอภาคคนพิการได้รับการเสริมสร้างให้กลับมาทําประโยชน์เพื่อสังคมได้
วันนี้ (7 พฤศจิกายน 2561) ที่โรงแรมนารายณ์ กทม. ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานเปิดการประชุมวิชาการนานาชาติกายอุปกรณ์ “The Asian Prosthetic and Orthotic Scientific Meeting 2018 (APOSM) in conjunction with 4th ASEAN Seminar on Multi-Disciplinary Care for Children with Mobility (4thAMCM)” จัดโดยคณะแพทยศาสตร์ศิริราชพยาบาล มหาวิทยาลัยมหิดล เพื่อแลกเปลี่ยนเรียนรู้ในกลุ่มผู้เชี่ยวชาญด้านกายอุปกรณ์จากทั่วโลก สามารถนําไปประยุกต์ใช้กับผู้ป่วย ผู้พิการ รวมทั้งพัฒนาองค์ความรู้ใหม่ ในศาสตร์ของการผลิตกายอุปกรณ์ อาทิ แขน ขาเทียม รถเข็น และอุปกรณ์อื่นๆ รองรับผู้พิการและเกิดประโยชน์สูงสุด
ศ.คลินิก เกียรติคุณ นพ.ปิยะสกลให้สัมภาษณ์ว่า การพัฒนาศาสตร์ด้านกายอุปกรณ์ เพื่อช่วยให้ผู้พิการสามารถกลับมาใช้ชีวิตอย่างคนปกติให้ได้มากที่สุดและทําประโยชน์ต่อสังคมได้นั้น หลายประเทศมีการพัฒนา รวมทั้งประเทศไทยมีการพัฒนามาอย่างต่อเนื่อง ไม่ด้อยกว่าประเทศใด และอยู่ในระดับแนวหน้าของอาเซียนและเอเชีย ซึ่งโรงเรียนกายอุปกรณ์สิรินธร คณะแพทยศาสตร์ศิริราชพยาบาล มหาวิทยาลัยมหิดล เป็นโรงเรียนระดับนานาชาติที่มีนักศึกษาในภูมิภาคอาเซียนและประเทศใกล้เคียง รวมถึงแอฟริกามาศึกษา ให้สามารถนําวิชาความรู้กลับไปดูแลคนพิการในประเทศบ้านเกิดให้มีคุณภาพชีวิต และร่วมกับสถาบันสิรินธรเพื่อการฟื้นฟูสมรรถภาพทางการแพทย์แห่งชาติ กระทรวงสาธารณสุข และหน่วยงานที่เกี่ยวข้อง พัฒนาการทําแขน/ขาเทียม รถเข็น กายอุปกรณ์ต่าง ๆ เพื่อช่วยเหลือคนพิการของประเทศไทย
สําหรับการประชุมครั้งนี้ มีผู้เชี่ยวชาญด้านกายอุปกรณ์จากประเทศต่าง ๆ กว่า 300 คนจาก 22 ประเทศทั่วโลก อาทิ ราชอาณาจักรสวีเดน สหรัฐอเมริกา สาธารณรัฐฟินแลนด์ อังกฤษ เครือรัฐออสเตรเลีย สาธารณรัฐสิงคโปร์ ราชอาณาจักรกัมพูชา สาธารณรัฐสังคมนิยมเวียดนาม มาเลเซีย สาธารณรัฐฟิลิปปินส์ สาธารณรัฐอินโดนีเซีย เขตบริหารพิเศษฮ่องกงแห่งสาธารณรัฐประชาชนจีน สาธารณรัฐเกาหลี สาธารณรัฐจีน (ไต้หวัน) ญี่ปุ่น เป็นต้น
****************************** 7 พฤศจิกายน 2561
รัฐบาลไทย-ข่าวทำเนียบรัฐบาล-กรมอุทยานแห่งชาติ สัตว์ป่า และพันธุ์พืช ร่วมสนับสนุนกิจกรรมครอบครัว  พาพ่อเที่ยวอุทยานแห่งชาติ เข้าฟรี 5 ธันวาคม 2560
วันเสาร์ที่ 9 ธันวาคม 2560
กรมอุทยานแห่งชาติ สัตว์ป่า และพันธุ์พืช ร่วมสนับสนุนกิจกรรมครอบครัว  พาพ่อเที่ยวอุทยานแห่งชาติ เข้าฟรี 5 ธันวาคม 2560
กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม เตรียมยกเว้นค่าบริการเข้าอุทยานแห่งชาติ สําหรับบุคคลชาวไทยและยานพาหนะ เนื่องในวันพ่อแห่งชาติ วันที่ 5 ธันวาคม 2560
นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช เผยว่า กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม เตรียมยกเว้นค่าบริการเข้าอุทยานแห่งชาติ สําหรับบุคคลชาวไทยและยานพาหนะ เนื่องในวันพ่อแห่งชาติ วันที่ 5 ธันวาคม 2560
ด้วยคณะรัฐมนตรีได้มีมติเมื่อวันที่ 7 กุมภาพันธ์ 2560 เห็นชอบให้วันที่ 5 ธันวาคม 2560
เป็นวันหยุดราชการ เนื่องจากเป็นวันคล้ายวันเฉลิมพระชนมพรรษาของพระบาทสมเด็จพระปรมินทรมหาภูมิพล
อดุลยเดช บรมนาถบพิตร วันชาติและวันพ่อแห่งชาติ
กรมอุทยานแห่งชาติ สัตว์ป่า และพันธุ์พืช พิจารณาแล้ว เพื่อเป็นการน้อมรําลึกในพระมหากรุณาธิคุณเป็นล้นพ้นอันหาที่สุดมิได้ จึงอาศัยอํานาจตามระเบียบกรมอุทยานแห่งชาติ สัตว์ป่า และพันธุ์พืช ว่าด้วยการอนุญาตให้เข้าไปดําเนินกิจกรรมท่องเที่ยวและพักอาศัยในอุทยานแห่งชาติ พ.ศ.2547 ยกเว้นค่าบริการเข้าอุทยานแห่งชาติสําหรับบุคคลชาวไทยและยานพาหนะ เนื่องในวันพ่อแห่งชาติ วันที่ 5 ธันวาคม 2560 นอกจากนี้ยังเป็นการส่งเสริมการท่องเที่ยวและกิจกรรมในครอบครัว ร่วมศึกษาธรรมชาติระบบนิเวศ ป่าไม้และสัตว์ป่า เพื่อเสริมสร้างความใกล้ชิดให้กับสถาบันครอบครัวอีกด้วย
รัฐบาลไทย-ข่าวทำเนียบรัฐบาล-“กระทรวงยุติธรรม” พัฒนาแนวทางการจัดรูปแบบการให้บริการด้านงานยุติธรรม ตามแบบมาตรฐาน และเร่งรัดการดำเนินงานให้เกิดประสิทธิภาพสูงสุดแก่ประชาชน
วันเสาร์ที่ 3 มีนาคม 2561
“กระทรวงยุติธรรม” พัฒนาแนวทางการจัดรูปแบบการให้บริการด้านงานยุติธรรม ตามแบบมาตรฐาน และเร่งรัดการดําเนินงานให้เกิดประสิทธิภาพสูงสุดแก่ประชาชน
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมขับเคลื่อนภารกิจของสํานักงานยุติธรรมจังหวัดผ่านระบบการประชุม
ทางไกลผ่านจอภาพ (Video Conference System) ไปยังยุติธรรมจังหวัดทุกแห่ง
ในวันศุกร์ที่ ๒ มีนาคม ๒๕๖๑ เวลา ๑๕.๐๐ น.
ณ ห้องประชุมสํานักงานปลัดกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมขับเคลื่อนภารกิจของสํานักงานยุติธรรมจังหวัดผ่านระบบการประชุม
ทางไกลผ่านจอภาพ (Video Conference System) ไปยังยุติธรรมจังหวัดทุกแห่ง
เพื่อการประชุมฯ ในการกําหนดมาตรฐานการให้บริการของสํานักงานยุติธรรม
จังหวัดทั่วประเทศ เพื่อให้ประชาชนสามารถเข้าถึงกระบวนการยุติธรรมได้อย่างเสมอภาคและเท่าเทียม
ซึ่งจะเป็นการแก้ไขปัญหาความเหลื่อมล้ําด้านความยุติธรรมให้เกิดผลเป็นรูปธรรมอย่างแท้จริง
โอกาสนี้ ปลัดกระทรวงยุติธรรม ได้มีข้อสั่งการให้สํานักงานยุติธรรมจังหวัดทุกแห่งดําเนินการในประเด็นต่างๆ ดังนี้
๑. ให้สํานักงานยุติจังหวัดทุกแห่งดําเนินการจัดผังรูปแบบการให้บริการสํานักงานยุติธรรมจังหวัด
ตามแบบมาตรฐานที่กระทรวงยุติธรรมกําหนด
๒. ให้สํานักงานยุติจังหวัดทุกแห่ง เตรียมจัดทําป้ายประชาสัมพันธ์เกี่ยวกับบทบาทภารกิจด้านการให้บริการ
ด้านงานยุติธรรมในพื้นที่อย่างทั่วถึง อาทิ ป้ายคัทเอาท์ โปสเตอร์แสดงข้อมูลช่องทางการให้บริการ
ป้ายประชาสัมพันธ์ข้อมูลงานบริการต่างๆ เป็นต้น
และ ๓. ให้สํานักงานยุติจังหวัดทุกแห่ง เร่งรัดการเบิกจ่ายงบประมาณประจําปี พ.ศ. ๒๕๖๑
ให้เป็นไปตามเป้าหมายที่กําหนดและเกิดประสิทธิภาพสูงสุดแก่ประชาชนตามนโยบายของกระทรวงยุติธรรม
รัฐบาลไทย-ข่าวทำเนียบรัฐบาล-ส่งทีมช่างซ่อมแซมระบบประปา และควบคุมคุณภาพน้ำให้ประชาชน
วันพฤหัสบดีที่ 6 สิงหาคม 2563
ส่งทีมช่างซ่อมแซมระบบประปา และควบคุมคุณภาพน้ําให้ประชาชน
--
#ไทยคู่ฟ้า กระทรวงมหาดไทย สั่งกําชับการประปาส่วนภูมิภาค (กปภ.) ลงพื้นที่ให้ความช่วยเหลือประชาชนอย่างเต็มที่ หลังจังหวัดเลยและพื้นที่ใกล้เคียงได้รับผลกระทบจากอิทธิพลพายุซินลากู ทําให้บ้านเรือนเสียหาย และระบบประปาภายในบ้านเรือนไม่สามารถใช้การได้ แม้ในบางพื้นที่ปริมาณน้ําอาจลดลงแล้ว แต่ประชาชนยังคงมีความกังวลด้านผลกระทบหลังจากน้ําลด
โดยเฉพาะอย่างยิ่งอุปกรณ์ระบบประปาภายในบ้านและเส้นท่อส่งน้ําประปาที่ได้รับความเสียหายจากอุทกภัย ทาง กปภ. ได้เตรียมทีมช่างผู้เชี่ยวชาญพร้อมอุปกรณ์ต่าง ๆ เข้าซ่อมแซมระบบประปาภายในบ้านเรือนของประชาชนทั้งในและนอกพื้นที่การให้บริการของ กปภ. โดยไม่คิดค่าแรง ตลอดจนเตรียมสนับสนุนน้ําดื่มบรรจุขวด และรถบรรทุกน้ําแจกจ่ายน้ําประปาเพื่อให้ประชาชนได้มีน้ําสะอาดอุปโภคบริโภคอย่างเพียงพอ
นอกจากนี้ ยังส่งทีมนักวิทยาศาสตร์ตรวจสอบคุณภาพน้ําคุมเข้มทุกกระบวนการ เพื่อป้องกันผลกระทบที่จะเกิดขึ้นกับสุขภาพอนามัยของประชาชน หากมีข้อสงสัยสามารถสอบถามข้อมูลเพิ่มเติมได้ที่ สายด่วน 1662
รัฐบาลไทย-ข่าวทำเนียบรัฐบาล-ฐานะการคลังของรัฐบาลเดือนตุลาคม 2562
วันพุธที่ 27 พฤศจิกายน 2562
ฐานะการคลังของรัฐบาลเดือนตุลาคม 2562
ฐานะการคลังของรัฐบาลตามระบบกระแสเงินสดเดือนตุลาคม 2562 ซึ่งเป็นเดือนแรกของปีงบประมาณ 2563 รัฐบาลมีรายได้นําส่งคลังทั้งสิ้น จํานวน 255,924 ล้านบาท ในขณะที่มีการเบิกจ่ายเงินงบประมาณทั้งสิ้นจํานวน 368,209 ล้านบาท
ฐานะการคลังของรัฐบาลเดือนตุลาคม 2562
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงข่าวฐานะการคลังของรัฐบาลตามระบบกระแสเงินสดเดือนตุลาคม 2562 ซึ่งเป็นเดือนแรกของปีงบประมาณ 2563 รัฐบาลมีรายได้นําส่งคลังทั้งสิ้น จํานวน 255,924 ล้านบาท ในขณะที่มีการเบิกจ่ายเงินงบประมาณทั้งสิ้นจํานวน 368,209 ล้านบาท ส่งผลให้เงินคงคลัง ณ สิ้นเดือนตุลาคม 2562 มีจํานวนทั้งสิ้น 385,292 ล้านบาท
Government’s Fiscal Balance Report: October 2019
Mr. Lavaron Sangsnit, Director–General of the Fiscal Policy Office and Spokesperson of the Ministry of Finance, stated that in the first month of fiscal year 2020 (October 2019), the government has received 255,924 million baht of revenue on cash basis and disbursed 368,209 million baht of expenditure. Therefore, the treasury reserve at the end of October 2019 was at 385,292 million baht.
รัฐบาลไทย-ข่าวทำเนียบรัฐบาล-“รัฐวิสาหกิจนำส่งรายได้ 4 เดือนแรกของปีงบประมาณ 2562 สูงกว่าประมาณการ 25%”
วันอังคารที่ 12 กุมภาพันธ์ 2562
“รัฐวิสาหกิจนําส่งรายได้ 4 เดือนแรกของปีงบประมาณ 2562 สูงกว่าประมาณการ 25%”
ในช่วง 4 เดือนแรกของปีงบประมาณ 2562 (ต.ค.2561 – ม.ค.2562) สคร. สามารถจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50  จํานวน 71,401 ล้านบาท ซึ่งสูงกว่าประมาณการเงินนําส่งรายได้แผ่นดินสะสมจํานวน 14,452 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในช่วง 4 เดือนแรกของปีงบประมาณ 2562 (เดือนตุลาคม 2561 – เดือนมกราคม 2562) สคร. สามารถจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 71,401 ล้านบาท ซึ่งสูงกว่าประมาณการเงินนําส่งรายได้แผ่นดินสะสมจํานวน 14,452 ล้านบาท หรือร้อยละ 25 ของประมาณการสะสม
รายได้นําส่งสะสม (ต.ค. 61 – ม.ค. 62)
ประมาณการสะสม (ล้านบาท) 56,949
จัดเก็บจริง (ล้านบาท)  71,401
ร้อยละของประมาณการสะสม (%)  125
รัฐวิสาหกิจที่นําส่งรายได้แผ่นดินสูงสุด 5 อันดับแรก ในช่วง 4 เดือนแรกของปีงบประมาณ 2562 ได้แก่ สํานักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ปตท. จํากัด (มหาชน) ธนาคารออมสิน และการไฟฟ้าส่วนภูมิภาค รวมจํานวน 56,313 ล้านบาท คิดเป็นร้อยละ 79 ของเงินนําส่งรายได้แผ่นดินสะสมทั้งหมด
รัฐวิสาหกิจที่นําส่งเงินรายได้แผ่นดินสะสมสูงสุด 5 อันดับแรกในช่วง 4 เดือนแรกของปีงบประมาณ 2562 (ต.ค. 61 – ม.ค. 62)
รัฐวิสาหกิจ รายได้นําส่ง (ล้านบาท)
1. สํานักงานสลากกินแบ่งรัฐบาล 15,536
2. การไฟฟ้าฝ่ายผลิตแห่งประเทศไทย 12,924
3. บริษัท ปตท. จํากัด (มหาชน) 11,679
4. ธนาคารออมสิน 9,270
5. การไฟฟ้าส่วนภูมิภาค 6,903
อื่นๆ  15,089
รวมทั้งหมด 71,401
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์สินในพื้นที่จังหวัดนครราชสีมา จังหวัดบุรีรัมย์ และจังหวัดชัยภูมิ นัดที่ ๒ ขายทรัพย์สินได้กว่า ๑๙๑  ล้านบาท
วันจันทร์ที่ 13 สิงหาคม 2561
กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์สินในพื้นที่จังหวัดนครราชสีมา จังหวัดบุรีรัมย์ และจังหวัดชัยภูมิ นัดที่ ๒ ขายทรัพย์สินได้กว่า ๑๙๑  ล้านบาท
กรมบังคับคดีจัดมหกรรมขายทอดตลาดทรัพย์สินในพื้นที่จังหวัดนครราชสีมา จังหวัดบุรีรัมย์ และจังหวัดชัยภูมิ นัดที่ ๒ ขายทรัพย์สินได้กว่า ๑๙๑  ล้านบาท
เมื่อวันเสาร์ที่ ๑๑ สิงหาคม ๒๕๖๑ เวลา ๑๐.๐๐ น. กรมบังคับคดีจัดมหกรรมขายทอดตลาดทรัพย์สินในพื้นที่จังหวัดนครราชสีมา จังหวัดบุรีรัมย์ และจังหวัดชัยภูมิ นัดที่ ๒ ณ ศูนย์การค้า เทอร์มินอล ๒๑ โคราช จังหวัดนครราชสีมา โดยนางสาวรื่นวดี สุวรรณมงคล อธิบดีกรมบังคับคดี พร้อมด้วยนางศศิวิมล ธนศานติ รองอธิบดีกรมบังคับคดี และคณะผู้บริหารกรมบังคับคดี ให้การต้อนรับ และร่วมดูแลการปฏิบัติหน้าที่ของเจ้าหน้าที่ภายในมหกรรมขายทอดตลาด สําหรับทรัพย์ที่นํามาประกาศขายเป็นที่ดิน ที่ดินพร้อมสิ่งปลูกสร้าง และห้องชุด ที่ตั้งอยู่ในเขตพื้นที่จังหวัดนครราชสีมา จังหวัดบุรีรัมย์ และจังหวัดชัยภูมิ โดยมีทรัพย์ที่พร้อมขายทอดตลาดจํานวน ๑๗๓ คดี ๑๘๐ รายการ ราคาประเมินรวม ๔๒๒,๖๐๓,๒๒๔.๖๒ บาท ซึ่งมีผู้สนใจเข้าฟังการขายทอดตลาดประมาณ ๒๐๐ คน โดยผลการขายทอดตลาดในวันนี้ ขายได้ ๔๓ คดี ๔๓ รายการ ราคาประเมิน ๑๙๐,๓๗๗,๐๙๙ บาท ขายได้เป็นเงินทั้งสิ้น ๑๙๑,๓๐๖,๐๐๐ บาท ซึ่งการขายทอดตลาดในครั้งมีผู้ซื้อรายใหม่สนใจเข้าร่วมประมูลซื้อทรัพย์สินของกรมบังคับคดีมากขึ้น และประชาชนส่วนใหญ่เห็นว่าการจัดมหกรรมขายทอดตลาดนอกสถานที่ทําให้เกิดความสะดวก และสามารถหาซื้อทรัพย์ได้ในหลายพื้นที่มากยิ่งขึ้น
นอกจากนี้มีจัดนิทรรศการเพื่อสร้างความรับรู้ทางกฎหมายและการให้คําปรึกษาทางกฎหมายโดยมีผู้สนใจขอรับคําปรึกษาทางกฎหมาย และสนใจดาวน์โหลดแอพพลิเคชั่นของกรมบังคับคดีเป็นจํานวนมาก และกิจกรรมบูรณาการร่วมกับวิสาหกิจสุขภาพชุมชนโดยจัดให้มีนวัตกรรมนวดเพื่อสุขภาพ โดยมีนายแพทย์พูลชัย จิตอนันตวิทยา ประธานฝ่ายการแพทย์ วิสาหกิจชุมชน (SHE) "สตรีที่ เคยก้าวพลาด" อันเป็นการส่งเสริมคนดี สู่สังคม ตามนโยบายรัฐมนตรีว่าการกระทรวงยุติธรรม ซึ่งมีผู้สนใจเข้ารับการนวด เพื่อสุขภาพจํานวน ๙๐ คน
รัฐบาลไทย-ข่าวทำเนียบรัฐบาล-เอกอัครราชทูตสหราชอาณาจักรประจำประเทศไทย เข้าเยี่ยมคารวะรองนายกรัฐมนตรี
วันพุธที่ 8 พฤศจิกายน 2560
เอกอัครราชทูตสหราชอาณาจักรประจําประเทศไทย เข้าเยี่ยมคารวะรองนายกรัฐมนตรี
เอกอัครราชทูตสหราชอาณาจักรประจําประเทศไทย เข้าเยี่ยมคารวะรองนายกรัฐมนตรี
วันนี้ (8 พฤศจิกายน 2560) เวลา 14.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายไบรอัน จอห์น เดวิดสัน เอกอัครราชทูตสหราชอาณาจักรประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี เนื่องในโอกาสเข้ารับตําแหน่ง สรุปสาระสําคัญดังนี้
รองนายกรัฐมนตรีแสดงความยินดีที่นายไบรอัน จอห์น เดวิดสัน เข้ารับตําแหน่ง เอกอัครราชทูตสหราชอาณาจักรฯ ความสัมพันธ์ทวิภาคีไทย – สหราชอาณาจักรได้ดําเนินมาอย่างยาวนาน ซึ่งแสดงถึงความสัมพันธ์ที่แน่นแฟ้น จนกลายเป็นประเทศหุ้นส่วนยุทธศาสตร์ที่มีความร่วมมือระหว่างกันในทุกมิติ
เอกอัครราชทูตฯ กล่าวว่าชื่นชมพัฒนาการของไทย และยืนยันที่จะขยายความร่วมมือด้านความสัมพันธ์กับประเทศไทยทุกด้าน
รัฐบาลไทยยืนยันสนับสนุนความร่วมมือระหว่างสองประเทศ รองนายกรัฐมนตรีกล่าวว่า นายกรัฐมนตรียืนยันที่จะปฏิรูปประเทศตาม Roadmap และให้ความสําคัญกับการปฏิรูป 4 ด้าน ได้แก่ การเมือง การศึกษา กฎหมาย และการต่อต้านทุจริตคอรัปชั่น ซึ่งจะเป็นระโยชน์ต่อการค้าการลงทุนของชาวต่างชาติในไทย นอกจากนี้นายกรัฐมนตรีย้ําว่า การทํางานเพื่อพัฒนาด้านเศรษฐกิจเป็นหน้าที่หลักของรัฐบาล ซึ่งรัฐบาลให้ความสําคัญมาอย่างต่อเนื่อง เพื่อการพัฒนาของประเทศ อันจะส่งผลในทิศทางที่ดีต่อความร่วมมือทางเศรษฐกิจระหว่างประเทศ
ในโอกาสนี้ เอกอัครราชทูตฯ ได้ขอบคุณรัฐบาลไทยที่สนับสนุนความร่วมมือระหว่างสองประเทศตลอดมา ตลอดจนได้มีโอกาสเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ถือเป็นเกียรติ ประทับใจ และซาบซึ้งกับบรรยากาศที่ประชาชนชาวไทยเข้าร่วมงานพระราชพิธีพระบรมศพฯ จนไม่สามารถบรรยายออกมาเป็นคําพูดได้ และเฝ้ารอที่จะร่วมมือกับรัฐบาลไทยตามนโยบาย Thailand 4.0 และยุทธศาสตร์ชาติ 20 ปี ของไทย
ในตอนท้าย เอกอัครราชทูตฯ ประสงค์จะเชิญบุคคลสําคัญฝ่ายไทยไปร่วมประชุมเวทีด้านการต่อต้านการค้ามนุษย์ “A Call to Action to End Forced Labour Modern Slavery and Human Trafficking” ที่สหราชอาณาจักร ประเด็นด้านการต่อต้านการค้ามนุษย์เป็นประเด็นที่รัฐบาลไทยประสบความสําเร็จ เพื่อแลกเปลี่ยนประสบการณ์ให้ผู้ร่วมการประชุมจากประเทศต่าง ๆ ทราบ
รัฐบาลไทย-ข่าวทำเนียบรัฐบาล-กระทรวงยุติธรรมประชุมพิจารณาการโอนนักโทษเพื่อกลับไปรับโทษต่อยังประเทศที่ตนมีสัญชาติ
วันพุธที่ 2 ตุลาคม 2562
กระทรวงยุติธรรมประชุมพิจารณาการโอนนักโทษเพื่อกลับไปรับโทษต่อยังประเทศที่ตนมีสัญชาติ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาการโอนนักโทษ ครั้งที่ ๓/๒๕๖๒
ในวันจันทร์ที่ ๓๐ กันยายน ๒๕๖๒ เวลา ๑๔.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาการโอนนักโทษ ครั้งที่ ๓/๒๕๖๒ เพื่อพิจารณาคําขอโอนตัวนักโทษเด็ดขาด จํานวน ๓๒ ราย และการรับนักโทษไทย จํานวน ๓ ราย เพื่อกลับมารับโทษต่อในราชอาณาจักร ภายใต้กรอบพระราชบัญญัติการปฏิบัติเพื่อความร่วมมือระหว่างประเทศ ในการดําเนินการตามคําพิพากษาคดีอาญา พ.ศ. ๒๕๒๗ และสนธิสัญญาการโอนตัวนักโทษระหว่างราชอาณาจักรไทยและประเทศอื่นๆ ที่มีการบังคับใช้สนธิสัญญารวม ๓๘ ประเทศ ทั้งนี้ ณ ปัจจุบัน มีการโอนนักโทษเด็ดขาดชาวต่างประเทศกลับไปรับโทษยังประเทศที่ตนเองมีสัญชาติ แล้วจํานวนทั้งสิ้น ๑,๑๙๙ คน
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม ลงพื้นที่มอบเครื่องอุปโภค บริโภค ใส่ "ตู้กับข้าวคนไทย” ภายใต้โครงการส่งเสริมน้ำใจไมตรีสู่วิถี NEW NORMAL
วันพฤหัสบดีที่ 11 มิถุนายน 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ลงพื้นที่มอบเครื่องอุปโภค บริโภค ใส่ "ตู้กับข้าวคนไทย” ภายใต้โครงการส่งเสริมน้ําใจไมตรีสู่วิถี NEW NORMAL
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ลงพื้นที่มอบเครื่องอุปโภค บริโภค ใส่ "ตู้กับข้าวคนไทย” ภายใต้โครงการส่งเสริมน้ําใจไมตรีสู่วิถี NEW NORMAL
วันที่ ๑๑ มิถุนายน ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ลงพื้นที่มอบเครื่องอุปโภค บริโภค ใส่ "ตู้กับข้าวคนไทย” ภายใต้โครงการส่งเสริมน้ําใจไมตรีสู่วิถี NEW NORMAL โดย กรมส่งเสริมวัฒนธรรม กระทรวงวัฒนธรรม ร่วมกับหน่วยงานภาคเอกชน อาทิ มูลนิธิเวิร์คพอยท์ และธนาคารกสิกรไทย จํากัด (มหาชน) จัดทําตู้กับข้าวคนไทย เพื่อแบ่งความสุขสู่พี่น้องชาวไทยที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา (COVID-19) โดยมอบให้ตัวแทนจาก ๑๐ หน่วยงาน จัดตั้งใน ๑๐ พื้นที่ทั่วอําเภอบางละมุง โดยมี นายบรรลือ กุลละวณิชย์ รองนายกเมืองพัทยา ผู้บริหารศูนย์การค้าเทอร์มินอล ๒๑ พัทยา ผู้บริหารธนาคารกสิกรไทย ตัวแทนหน่วยงานภาครัฐ ภาคเอกชน และสมาคมต่างๆ เข้าร่วมกิจกรรม ณ อําเภอบางละมุง จังหวัดชลบุรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือเอกอัครราชทูตสาธารณรัฐอิตาลีประจำประเทศไทย หวังสานต่องานด้านดิจิทัล เน้นการพัฒนาเทคโนโลยี 5G
วันพุธที่ 9 มกราคม 2562
รมว.กระทรวงดิจิทัลฯ หารือเอกอัครราชทูตสาธารณรัฐอิตาลีประจําประเทศไทย หวังสานต่องานด้านดิจิทัล เน้นการพัฒนาเทคโนโลยี 5G
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายโลเรนโซ กาลันตี (H.E. Mr. Lorenzo Galanti) เอกอัครราชทูตสาธารณรัฐอิตาลีประจําประเทศไทย ในโอกาสเข้าเยี่ยมคารวะ เมื่อวันที่ 8 มกราคม 2562 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) โดย ดร.พิเชฐฯ ได้ให้ข้อมูลเกี่ยวกับการดําเนินงานด้านดิจิทัลของไทย ซึ่งเป็นกลไกสําคัญในการขับเคลื่อนนโยบายประเทศ 4.0 เช่น การพัฒนาเทคโนโลยี 5G รัฐบาลได้ริเริ่มให้มีการทดสอบเทคโนโลยี 5G ที่มหาวิทยาลัยเกษตรศาสตร์ วิทยาเขตศรีราชา ทั้งยังมีภาคเอกชนจากหลากหลายประเทศให้ความสนใจเข้าร่วมดําเนินการ โดยคาดว่าตลาดของประเทศไทยจะมีความต้องการที่เพียงพอและสามารถเปิดให้มีการใช้เทคโนโลยี 5G ในเชิงพาณิชย์ได้ในช่วงปลายปี 2563 นอกจากนี้ ยังได้ให้ข้อมูลเกี่ยวกับบทบาทของไทยในฐานะประธานอาเซียนในปี 2562 ซึ่งจะมีการผลักดันในด้านดิจิทัลหลายด้าน ถือเป็นข้อริเริ่มใหม่ในการขับเคลื่อนความร่วมมือด้านดิจิทัลในอาเซียนต่อไป
*********************
รัฐบาลไทย-ข่าวทำเนียบรัฐบาล-​ไทยและศรีลังกาย้ำถึงความสัมพันธ์และความร่วมมืออันแนบแน่นระหว่างกัน
วันพฤหัสบดีที่ 8 กุมภาพันธ์ 2561
​ไทยและศรีลังกาย้ําถึงความสัมพันธ์และความร่วมมืออันแนบแน่นระหว่างกัน
​ไทยและศรีลังกาย้ําถึงความสัมพันธ์และความร่วมมืออันแนบแน่นระหว่างกัน
วันที (8 กุมภาพันธ์ 2561) เวลา 10.00 น. นางกเษณุกา ธิเรนี เสเนวิรัตนะ (H.E. Ms. Kshenuka Dhireni Senewiratne) เอกอัครราชทูตสาธารณรัฐสังคมนิยมประชาธิปไตยศรีลังกาประจําประเทศไทย เข้าเยี่ยมคารวะ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญของการสนทนา ดังนี้
รัฐมนตรีประจําสํานักนายกรัฐมนตรีกล่าวขอบคุณประธานาธิบดีศรีลังกาเดินทางเยือนไทยเพื่อร่วมสักการะพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร เมื่อปี 2559 พร้อมทั้งแสดงความยินดีในโอกาสครบรอบ 70 ปี แห่งการประกาศเอกราชของศรีลังกา เมื่อวันที่ 4 กุมภาพันธ์ 2561 โอกาสนี้ เอกอัครราชทูตสาธารณรัฐสังคมนิยมประชาธิปไตยศรีลังกาประจําประเทศไทย กล่าวยินดีแด่รัฐมนตรีประจําสํานักนายกรัฐมนตรี ที่ได้รับโปรดเกล้า ฯ ดํารงตําแหน่งรัฐมนตรีประจําสํานักนายกรัฐมนตรี ทั้งนี้ ไทยและศรีลังกามีความสัมพันธ์ที่ราบรื่นมายาวนานกว่า 60 ปี โดยเฉพาะอย่างยิ่งการกระชับความสัมพันธ์ทางพุทธศาสนาและวัฒนธรรมกับศรีลังกา เพื่อให้เป็นรากฐานสําหรับการพัฒนาความสัมพันธ์ในมิติอื่น ๆ รวมถึงความร่วมมือด้านการท่องเที่ยว ซึ่งรัฐบาลทั้งสองฝ่ายสนับสนุนการท่องเที่ยวในเชิงพุทธศาสนาและวัฒนธรรม (Buddhist Circuits) เพื่อส่งเสริมให้ประชาชนของทั้งสองประเทศเดินทางไปมาหาสู่กันมากยิ่งขึ้น
รัฐมนตรีประจําสํานักนายกรัฐมนตรีและเอกอัครราชทูตสาธารณรัฐสังคมนิยมประชาธิปไตยศรีลังกาประจําประเทศไทย ยังเห็นพ้องที่จะเพิ่มความร่วมมืออย่างรอบด้าน โดยเฉพาะการค้าการลงทุน ซึ่งเอกอัครราชทูตสาธารณรัฐสังคมนิยมประชาธิปไตยศรีลังกาประจําประเทศไทยหวังว่า ภาคเอกชนไทยจะเข้าไปลงทุนในสาขาที่ศรีลังกามีความสนใจมากยิ่งขึ้นด้วย
รัฐบาลไทย-ข่าวทำเนียบรัฐบาล-​รมช.ก.อุตฯ นำคณะผู้บริหารลงพื้นที่อุบลราชธานี เยี่ยมชมฟาร์มเกษตรอินทรีย์ ที่มีระบบการจัดการในรูปแบบสมาร์ทฟาร์ม
วันศุกร์ที่ 25 พฤษภาคม 2561
​รมช.ก.อุตฯ นําคณะผู้บริหารลงพื้นที่อุบลราชธานี เยี่ยมชมฟาร์มเกษตรอินทรีย์ ที่มีระบบการจัดการในรูปแบบสมาร์ทฟาร์ม
รัฐมนตรีช่วยว่าการกระทรวงอุตสาหกรรม เยี่ยมชมบริษัท เป็นตาฮักออร์แกนิค ฟาร์ม จํากัด อําเภอสว่างวีระวงศ์ จังหวัดอุบลราชธานี
วันนี้ (25 พฤษภาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เยี่ยมชมบริษัท เป็นตาฮักออร์แกนิค ฟาร์ม จํากัด อําเภอสว่างวีระวงศ์ จังหวัดอุบลราชธานี โดยมีนายจารุพันธุ์ จารโยภาส รองอธิบดีกรมส่งเสริมอุตสาหกรรม นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย นายรังสรร บุญสะอาด อุตสาหกรรมจังหวัดอุบลราชธานี ร่วมลงพื้นที่
บริษัท เป็นตาฮักออร์แกนิค ฟาร์ม จํากัด เป็นฟาร์มที่ผลิตผักอินทรีย์และแปรรูปพืชผลทางการเกษตร โดยใช้ระบบปลูกและจําหน่ายผักออร์แกนิค เน้นการทําการผลิตเกษตรอินทรีย์ บริหารจัดการด้วยระบบกึ่งอัจริยะ (Smart Farm) เป็นศูนย์จําหน่ายสินค้าทางการเกษตรและสินค้าชุมชน และศูนย์เรียนรู้การทําเกษตรอินทรีย์แบบครบวงจร ซึ่งมีเป้าหมายในการยกระดับคุณภาพ มาตรฐาน และความคุ้มค่า โดยการจัดการอย่างมีประสิทธิภาพ
รัฐบาลไทย-ข่าวทำเนียบรัฐบาล-กรมสรรพากรเชิญผู้เสียภาษีใช้แบบขอเสียอากรแสตมป์เป็นตัวเงิน อ.ส.4 อ.ส.4ก และ อ.ส.4ข แบบใหม่
วันพุธที่ 5 กันยายน 2561
กรมสรรพากรเชิญผู้เสียภาษีใช้แบบขอเสียอากรแสตมป์เป็นตัวเงิน อ.ส.4 อ.ส.4ก และ อ.ส.4ข แบบใหม่
กรมสรรพากรได้ปรับปรุงแบบขอเสียอากรแสตมป์เป็นตัวเงิน อ.ส.4 และแบบขอเสียอากรแสตมป์เป็นตัวเงินสําหรับตราสารบางลักษณะ (อ.ส.4ก และ อ.ส.4ข) พร้อมทั้งได้จัดทําวิธีการกรอกแบบขอเสียอากรแสตมป์เป็นตัวเงินและตารางตราสารสําหรับการยื่นแบบขอเสียอากรแสตมป์เป็นตัวเงิน
ด้วยกรมสรรพากรได้ปรับปรุงแบบขอเสียอากรแสตมป์เป็นตัวเงิน อ.ส.4 และแบบขอเสียอากรแสตมป์เป็นตัวเงินสําหรับตราสารบางลักษณะ (อ.ส.4ก และ อ.ส.4ข) พร้อมทั้งได้จัดทําวิธีการกรอกแบบขอเสียอากรแสตมป์เป็นตัวเงินและตารางตราสารสําหรับการยื่นแบบขอเสียอากรแสตมป์เป็นตัวเงิน เพื่อให้ผู้ขอเสียอากรใช้เป็นแนวทางในการดําเนินการได้อย่างถูกต้องและได้รับความสะดวกในการนําไปใช้งาน โดยได้นําขึ้นเผยแพร่ทางอินเทอร์เน็ตที่เว็บไซต์กรมสรรพากร www.rd.go.th เมนู “บริการอิเล็กทรอนิกส์” > Download > แบบแสดงรายการภาษี แบบคําร้อง/คําขอต่างๆ > อากรแสตมป์ (http://www.rd.go.th/publish/12855.0.html) และสามารถศึกษาวิธีการกรอกแบบด้วยการ Scan QR Code ที่อยู่ด้านหน้าของแบบฯ ดังกล่าว
สําหรับผู้เสียภาษีที่มีข้อสงสัยสามารถสอบถามเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่าง ๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากรจะได้ดําเนินการตรวจสอบข้อเท็จจริงต่อไป
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-นายกรัฐมนตรีแสดงความเสียใจต่อครอบครัวอดีตปลัดปลัดกระทรวงพัฒนาสังคมและความมั่นคงของมนุษย์
วันอังคารที่ 3 กรกฎาคม 2561
นายกรัฐมนตรีแสดงความเสียใจต่อครอบครัวอดีตปลัดปลัดกระทรวงพัฒนาสังคมและความมั่นคงของมนุษย์
นายกรัฐมนตรีแสดงความเสียใจต่อครอบครัวอดีตปลัดปลัดกระทรวงพัฒนาสังคมและความมั่นคงของมนุษย์
วันนี้ (3 กรกฎาคม 2561) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีนายพุฒิพัฒน์ เลิศเชาวสิทธิ์ อดีตปลัดกระทรวงพัฒนาสังคมและความมั่นคงของมนุษย์ (พม.) กรณีทุจริตเงินสงเคราะห์คนไร้ที่พึ่ง ได้กินยาฆ่าตัวตายฆ่าตัวตาย เสียชีวิตภายในบ้านพักว่า ขอแสดงความเสียใจต่อครอบครัวของท่านอีกครั้งหนึ่ง ซึ่งเป็นการตัดสินใจกระทําการดังกล่าวเป็นการตัดสินใจของตัวท่านเอง ไม่มีใครเข้าไปเกี่ยวข้อง ซึ่งทางญาติก็ได้ออกมาชี้แจงแล้ว และได้มีการฌาปนกิจไปแล้ว ขออย่าขยายประเด็นให้เกิดความเสียหายอีกต่อไป
----------------------------------------------